CELEX: 62019TN0653
Language: mt
Date: 2019-09-30 00:00:00
Title: Kawża T-653/19: Rikors ippreżentat fit-30 ta’ Settembru 2019 – FF vs Il-Kummissjoni Ewropea

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/85
            
         
      Rikors ippreżentat fit-30 ta’ Settembru 2019 – FF vs Il-Kummissjoni Ewropea
      (Kawża T-653/19)
      (2019/C 399/104)
      Lingwa tal-kawża: il-Franċiż
      
         Partijiet
      
      
         Rikorrent: FF (rappreżentant: A. Fittante, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-31 ta’ Lulju 2019 li tiċħad it-talba għall-kumpens tar-rikorrent tad-9 ta’ Lulju 2019;
               
            
                  —
               
               
                  tannulla d-deċiżjoni tal-Kummissjoni Ewropea tal-20 ta’ Awwissu 2019 li tiċħad it-talba tat-23 ta’ Lulju 2019 għal aċċess għad-dokumenti tal-Kummissjoni billi tikkonsulta l-oriġinali tar-ritratt ta’ raġel b’riġel amputata bħala twissija dwar is-saħħa fuq il-pakketti tal-prodotti tat-tabakk, skont id-Direttiva 2014/40/UE tal-Parlament Ewropew u tal-Kunsill tat-3 ta’ April 2014;
               
            
                  —
               
               
                  tikkundanna lill-Kummissjoni tbati l-ispejjeż kif ukoll l-ispejjeż konnessi mal-proċedura, filwaqt li jiġi speċifikat li r-rikorrent talab l-għajnuna legali.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka żewġ motivi.
      
                  1.
               
               
                  L-ewwel motiv, huwa bbażat fuq ksur tar-rekwiżiti formali essenzjali minħabba li d-deċiżjonijiet ikkontestati ma josservawx l-obbligu ta’ motivazzjoni u għalhekk ma jippermettux lir-rikorrent li jifhem il-portata tad-deċiżjoni meħuda fir-rigward tiegħu u li jiżgura d-difiża tal-interessi tiegħu u lanqas lill-qorti sabiex teżerċita l-istħarriġ tal-legalità.
               
            
                  2.
               
               
                  It-tieni motiv huwa bbażat fuq ksur tat-trattati u kull regola ta’ dritt li tirrigwarda l-applikazzjoni tagħhom, jiġifieri r-regoli kollha tal-Unjoni Ewropea u partikolarment il-Karta tad-Drittijiet Fundamentali tal-Unjoni Ewropea u l-prinċipji ġenerali li l-Unjoni hija obbligata li tiżgura l-osservanza tagħhom u li fihom huma protetti kemm id-dritt għall-immaġini, id-dritt għar-rispett għall-ħajja privata u tal-familja kif ukoll id-dritt għad-dinjità.